# அக்டோபர் 16

## நிகழ்வுகள்

- 690 &ndash; வூ செத்தியான் தாங் பேரரசியாக முடிசூடி, சீனாவின் ஆட்சியாளராகத் தன்னை அறிவித்தார்.
- 1384 &ndash; யாத்வீகா ஒரு பெண் ஆனாலும், போலந்தின் மன்னராக முடிசூடினார்.
- 1590 &ndash; வெனோசா இளவரசரும், இசையமைப்பாளருமான கார்லோ கேசுவால்தோ தனது மனைவி டொனா மரியா, அவளது காதலன் அந்திரியா குறுநில ஆட்சியாளர் பாப்ரிசியோ கராபா ஆகியோரை நாபொலியில் படுகொலை செய்தார்.
- 1736 &ndash; வால்வெள்ளி பூமியைத் தாக்குவதில் தோல்வி கண்டது என வில்லியம் உவிசுட்டன் என்ற கணிதவியலாளர் எதிர்வு கூறினார்.
- 1780 &ndash; அமெரிக்கப் புரட்சிப் போர்: புதிய இங்கிலாந்தில் அமெரிக்கப் பழங்குடிகள் மீதான கடைசி பிரித்தானியரின் கடைசித் தாக்குதல் மேற்கொள்ளப்பட்டது.
- 1780 &ndash; 1780 இன் மிகப்பெரும் சூறாவளி ஆறாவது நாளில் முடிவுக்கு வந்தது, சிறிய அந்திலீசில் 20,000 முதல் 24,000 பேர் வரை உயிரிழந்தனர்.
- 1793 &ndash; பிரெஞ்சுப் புரட்சியின் உச்சக் கட்டத்தில் பதினாறாம் லூயி மன்னரின் மனைவி மரீ அன்டோனெட் தலை துண்டிக்கப்பட்டு மரணதண்டனைக்கு உட்படுத்தப்பட்டார்.
- 1793 &ndash; வாட்டிக்னீசு போரில் பிரான்சு வெற்றி பெற்றது.
- 1799 &ndash; பாஞ்சாலங்குறிச்சி மன்னன் கட்டபொம்மன் ஆங்கிலேயரால் தூக்கிலிடப்பட்டார்.
- 1813 &ndash; ஆறாவது கூட்டணி நாடுகள் நெப்போலியன் பொனபார்ட் மீது லீப்சிக் நகரில் தாக்குதலை ஆரம்பித்தன.
- 1834 &ndash; லண்டன் வெஸ்ட்மின்ஸ்டர் அரண்மனையின் தொன்மைப் பொருட்கள் பல எரிந்து சேதமடைந்தன.
- 1846 &ndash; வில்லியம் டி. ஜி. மோர்ட்டோன் ஈதர் மயக்க மருந்தை முதற்தடவையாக மாசச்சூசெட்ஸ் பொது மருத்துவமனையில் பரிசோதித்தார்.
- 1859 &ndash; கண்டி திருமணச் சட்டத்தில் பலகணவர் மணம் சட்டவிரோதமாக அறிவிக்கப்பட்டது.
- 1869 &ndash; இங்கிலாந்தில் பெகளுக்கான முதலாவது விடுதியுடன் கூடிய கல்லூரி கேம்பிரிட்ச் கிர்ட்டன் கல்லூரி ஆரம்பிக்கப்பட்டது.
- 1905 &ndash; உருசிய இராணுவம் எஸ்தோனியாவில் மக்கள் கூட்டமொன்றின் மீது சுட்டதில் 94 பேர் கொல்லப்பட்டனர்.
- 1905 &ndash; பிரித்தானிய இந்தியாவில் வங்காளப் பிரிப்பு இடம்பெற்றது.
- 1916 &ndash; மார்கரெட் சாங்கர் அமெரிக்காவின் முதலாவது குடும்பக் கட்டுப்பாடு மருத்துவமனையை நியூயார்க் புரூக்ளினில் ஆரம்பித்தார்.
- 1919 &ndash; இட்லர் முதல்தடவையாக பொதுக்கூட்டம் ஒன்றில் உரையாற்றினார்.
- 1923 &ndash; வால்ட் டிஸ்னி நிறுவனம் ஆரம்பிக்கப்பட்டது.
- 1934 &ndash; குவோமின்டாங்குகளுக்கு எதிரான சீனக் கம்யூனிஸ்டுக்களின் தாக்குதல் ஆரம்பமானது.
- 1939 &ndash; இரண்டாம் உலகப் போர்: பிரித்தானியா மீதான செருமனிய வான்படையின் முதலாவது தாக்குதல் முறியடிக்கப்பட்டது.
- 1942 &ndash; பம்பாயில் இடம்பெற்ற வெள்ளப் பெருக்கில் 40,000 பேர் உயிரிழந்தனர்.
- 1946 &ndash; நியூரம்பெர்க் தீர்ப்பாயம்: போர்க் குற்றம் சாட்டப்பட்ட நாட்சி தலைவர்களின் தூக்குத்தண்டனைகள் நிறைவேற்றப்பட்டன.
- 1949 &ndash; கிரேக்கக் கம்யூனிசத் தலைவர் நிக்கலாசு சக்காரியாடிசு தற்காலிக போர்நிறுத்தத்தை அறிவித்தார். கிரேக்க உள்நாட்டுப் போர் முடிவுக்கு வந்தது.
- 1951 &ndash; பாக்கித்தானின் முதலாவது பிரதமர் லியாகத் அலி கான் இராவல்பிண்டியில் சுட்டுக்கொல்லப்பட்டார்.
- 1962 &ndash; கியூபா ஏவுகணை நெருக்கடி தொடங்கியது.
- 1964 &ndash; சோவியத் தலைவர் லியோனீது பிரெசுனேவ் சோவியத் ஒன்றியப் பொதுவுடைமைக் கட்சியின் பொது செயலராகவும், அலெக்சி கொசிஜின் சோவியத் பிரதமராகவும் பதவியேற்றனர்.
- 1964 &ndash; சீனா தனது முதலாவது அணுவாயுதச் சோதனையை மேற்கொண்டது.
- 1968 &ndash; யசுனாரி கவபட்டா இலக்கியத்திற்கான நோபல் பரிசு பெற்ற முதலாவது சப்பானியர் என்ற பெருமையைப் பெற்றார்.
- 1973 &ndash; என்றி கிசிஞ்சர், வியட்நாம் கயூனிஸ்டுக் கட்சித் தலைவர் லே டூக் தோ ஆகியோருக்கு அமைதிக்கான நோபல் பரிசு வழங்கப்பட்டது.
- 1975 &ndash; ஆத்திரேலியத் தொலைக்காட்சி ஊடகவியலாளர்கள் ஐவர் போர்த்துக்கீசத் திமோரில் இந்தோனேசியப் படைகளினால் சுட்டுக் கொல்லப்பட்டனர்.
- 1975 &ndash; பெரியம்மை நோயினால் பாதிக்கப்பட்ட கடைசி மனிதராக வங்காளதேசத்தைச் சேர்ந்த ரகீமா பானு என்ற 2-வயதுக் குழந்தை அடையாளம் காணப்பட்டாள்.
- 1978 &ndash; கரோல் வொச்தீலா இரண்டாம் அருள் சின்னப்பர் என்ற பெயரில் திருத்தந்தையாகத் தேர்ந்தெடுக்கப்பட்டார்.
- 1984 &ndash; தென்னாபிரிக்காவின் டெசுமான்ட் டுட்டு அமைதிக்கான நோபல் பரிசு பெற்றார்.
- 1986 &ndash; அனைத்து 14 எண்ணாயிரம் மீட்டரை மீறும் மலைகளிலும் ஏறிய முதல் மனிதராக ரைன்ஹோல்ட் மெஸ்னெர் சாதனை புரிந்தார்.
- 1987 &ndash; தெற்கு இங்கிலாந்தில் இடம்பெற்ற சூறாவளியில் 23 பேர் உயிரிழந்தனர்.
- 1993 &ndash; இங்கிலாந்தில் நாட்சிகளுக்கெதிரான கலவரம் வெடித்தது.
- 1996 &ndash; குவாத்தமாலாவில் உதைப்பந்தாட்டப் போட்டி நிகழ்வில் ஏற்பட்ட நெரிசலில் சிக்கி 84 பேர் உயிரிழந்தனர்.
- 1998 &ndash; சிலியின் முன்னாள் சர்வாதிகாரி அகஸ்தோ பினோசெட் லண்டனில் கைது செய்யப்பட்டார்.
- 2002 &ndash; பண்டைய அலெக்சாந்திரியா நூலகம் மீண்டும் திறக்கப்பட்டது.
- 2003 &ndash; தமிழ் விக்கிப்பீடியாவில் முதலாவது கட்டுரை சிரின் எபாடி பற்றி எழுதப்பட்டது.
- 2006 &ndash; ஈழப்போர்: இலங்கை, அபரணையில் நடத்தப்பட்ட தற்கொலைக் குண்டுத்தாக்குதலில் 102 கடற்படையினர் கொல்லப்பட்டனர்.
- 2006 &ndash; இலங்கையில் 1987 இல் இலங்கை- இந்திய ஒப்பந்தத்தை அடுத்து இணைக்கப்பட்டிருந்த வடக்கு மற்றும் கிழக்கு மாகாணங்களின் இணைப்பு செல்லாது என இலங்கை உயர் நீதிமன்றம் தீர்ப்பளித்தது.
- 2013 &ndash; லாவோசில் லாவோ ஏர்லைன்சு விமானம் ஒன்று தரையில் மோதியதில் 49 பேர் உயிரிழந்தனர்.